Busongeluk Leandra – Monumente, Gedenktekens en Interessanthede in Suid Afrika
Ongeluk tussen skoolbus en trein
13.11.1952 is die skoolbus op pad om skoolkinders van Leslieskool af te laai. Daar is ń nuwe skoolgebou opgerig en die verhuis vanaf die ou gebou na die nuwe gebou en die konsert wat oor 2 dae 15 November gehou gaan word, maak die kinders baie opgewonde.
Die tipiese bus van daardie tyd het net een deur gehad en baie min vensters, meer soos ń vragmotor.
Op die roete word die kinders afgelaai en op die pad na Kinnross, destyds ń grondpad, kruis die spoorlyn en die pad. Die busbestuurder Willie Nel, 53 jaar oud, hou stil by die spoor. Willie, die busbestuurder kry daar ń hartaanval en die bus stol op die spoor. Die aankomende trein probeer sy bes, maar kry nie betyds gestop nie en tref die bus vol. Tien leerlinge sowel as die busbestuurder sterf. Die busbestuurder se eie seun ook een van oorledenes. Die 2 kinders wat so pas afgelaai is, sien alles gebeur.
By Orban is ń gedenksteen opgerig wat gereeld in verre verlede deur oa Landsdiensgroepe skoongehou is. Met die jare het die monument begin verwaardloos, area onveiliger geword en monumentjie het begin kantel.
Met toestemming is daardie monumentjie verskuif na Laerskool Leandra en November 2013 is die Monument weer onthul. Familie van slagoffers sowel as oorlewendes is genooi na die onthulling toe. Een van die teenwoordiges was Mnr Gordon Visser toe 81 jaar oud, hy was die 20 jarige stoker van die ongelukstrein en vertel hoe tragies die dag was en hoe desperaat die trein tevergeefs probeer stilhou het. Selfs na soveel jare is emosies rou oor die gebeure.
Daar is nou ń treinbrug opgerig waar die tragiese gebeure afgespeel het.
ń Gedenkplaat is ook by skool opgerig.
Jaarliks hou die Laerskool ń herdenkingsseremonie en ń kranslegging. Die kinders in die skool bring dan almal blomme wat by die monumentjie neergelê word.
Dankie aan Skoolhoof Mnr Gert van Zyl en Laerskool Leandra vir toegang en inligting en bewaring van geskiedenis.